CELEX: 32012D0337
Language: hu
Date: 2012-06-22 00:00:00
Title: 2012/337/EU: A Bizottság végrehajtási határozata ( 2012. június 22. ) a Németországi Szövetségi Köztársaság és a Francia Köztársaság számára az ültetvényekre vonatkozó európai statisztikákról szóló 1337/2011/EU európai parlamenti és tanácsi rendelettől való eltérés megadásáról (az értesítés a C(2012) 4132. számú dokumentummal történt)

26.6.2012   
            
            
               HU
            
            
               Az Európai Unió Hivatalos Lapja
            
            
               L 165/94
            
         A BIZOTTSÁG VÉGREHAJTÁSI HATÁROZATA
   (2012. június 22.)
   a Németországi Szövetségi Köztársaság és a Francia Köztársaság számára az ültetvényekre vonatkozó európai statisztikákról szóló 1337/2011/EU európai parlamenti és tanácsi rendelettől való eltérés megadásáról
   (az értesítés a C(2012) 4132. számú dokumentummal történt)
   (Csak a francia és a német nyelvű szöveg hiteles)
   (2012/337/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ültetvényekre vonatkozó európai statisztikákról, valamint a 357/79/EGK tanácsi rendelet és a 2001/109/EK európai parlamenti és tanácsi irányelv hatályon kívül helyezéséről szóló, 2011. december 30-i 1337/2011/EU európai parlamenti és tanácsi rendeletre (1) és különösen annak 10. cikke (1) bekezdésére,
   tekintettel a Németországi Szövetségi Köztársaság és a Francia Köztársaság kérésére,
   mivel:
   
               (1)
            
            
               Az 1337/2011/EU rendelet 10. cikkének megfelelően, ha e rendeletnek valamely tagállam nemzeti statisztikai rendszerére való alkalmazása jelentős módosításokat igényel és nagy valószínűséggel jelentős gyakorlati problémákat fog okozni az 1. cikk (1) bekezdésének a)–l) pontjában említett ültetvényekre tekintettel, a Bizottság eltérést biztosíthat a tagállamok részére.
            
         
               (2)
            
            
               A Németországi Szövetségi Köztársaság és a Francia Köztársaság eltérést kért az 1337/2011/EU rendelet alkalmazása alól az említett rendelet 10. cikke (2) bekezdésének megfelelően.
            
         
               (3)
            
            
               A Németországi Szövetségi Köztársaság és a Francia Köztársaság által szolgáltatott információk indokolják az eltérés megadását.
            
         
               (4)
            
            
               Az e határozatban előírt intézkedések összhangban vannak az Agrárstatisztikai Állandó Bizottság véleményével,
            
         ELFOGADTA EZT A HATÁROZATOT:
   1. cikk
   (1)   A Bizottság engedélyezi, hogy a Németországi Szövetségi Köztársaság az 1337/2011/EU rendelet 1. cikke (1) bekezdésének a)–l) pontjában említett ültetvények tekintetében 2012. december 31-ig eltérjen statisztikaszolgáltatási kötelezettségétől.
   (2)   A Bizottság az eltérést a 2012-es referenciaévre engedélyezi.
   2. cikk
   (1)   A Bizottság engedélyezi, hogy a Francia Köztársaság az olajfák tekintetében 2012. december 31-ig eltérjen statisztikaszolgáltatási kötelezettségétől.
   (2)   A Bizottság az eltérést a 2012-es referenciaévre engedélyezi.
   3. cikk
   Ennek a határozatnak a Németországi Szövetségi Köztársaság és a Francia Köztársaság a címzettje.
   
      Kelt Brüsszelben, 2012. június 22-én.
      
         
            a Bizottság részéről
         
         Algirdas ŠEMETA
         
            a Bizottság tagja
         
      
   
   
      (1)  HL L 347., 2011.12.30., 7. o.